Greek Legal Document

Category: 357

Content:
180.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Γ. 1316/108/13/4-58 της 6/16 Φεβρ. 1984 (ΦΕΚ Β΄ 79) Αυτόματη τιμαριθμική αναπροσαρμογή επί των Συντάξεων των Υπαλλήλων Ειδικών Θέσεων και των Βουλευτών. Έχοντας υπόψη: 1.Την απόφασή μας αριθ. 9019/295/25.1.82 η οποία κυρώθηκε με τη διάταξη του άρθρ. 55 του Νόμ. 1249/1982. 2.Τις αμφισβητήσεις οι οποίες έχουν δημιουργηθεί σχετικά με τον τρόπο υπολογισμού της ΑΤΑ στις συντάξεις των υπαλλήλων ειδικών θέσεων και Βουλευτών, αποφασίζουμε: Σελ. 90,790(δ) Τεύχος ΙΒ-9-1 - ΙΒ-9-2 Σελ. 92 Όπως, η Αυτόματη Τιμαριθμική Αναπροσαρμογή (ΑΤΑ) επί των συντάξεων των υπαλλήλων ειδικών θέσεων και των βουλευτών, γίνεται αυτοτελώς, ανάλογα με το ύψος της μηνιαίας σύνταξης, όπως ορίζει η κοινή απόφαση των Υπουργών Εσωτερικών, Οικονομικών και Κοινωνικών Υπηρεσιών αριθ. Γ. 691/127/Μ13/3-36/25.1.1982 που κυρώθηκε με το άρθρ. 9 του Νόμ. 1282/1982 σε συνδυασμό και με την όμοια αριθ. Γ. 854/65/Μ13/3-36/ 26.1.1984. Ως αποδοχές των ανωτέρω για την εφαρμογή της παρούσας απόφασης νοούνται οι αποδοχές που προκύπτουν από την κατά νόμο ποσοστιαία συσχέτισή τους με τις αποδοχές του Προέδρου του Αρείου Πάγου, χωρίς στις τελευταίες αυτές να συνυπολογισθούν τα ποσά της ΑΤΑ. Τυχόν επί πλέον ποσά που έχουν καταβληθεί για ΑΤΑ από το δημόσιο στις παραπάνω κατηγορίες συνταξιούχων, λόγω διαφορετικού τρόπου υπολογισμού αυτής μέχρι της δημοσίευσης της παρούσας απόφασης και έχουν βεβαιωθεί στο Δημόσιο Ταμείο δεν αναζητούνται. Βεβαιωθέντα ποσά που τυχόν καταβλήθηκαν για την παραπάνω αιτία, επιστρέφονται στους δικαιούχους από το αρμόδιο Δημόσιο Ταμείο, σύμφωνα με τις διατάξεις του άρθρ. 82 του Β.Δ. 757/1969 τα δε οφειλόμενα διαγράφονται με βάση την παρούσα απόφαση. Η απόφαση αυτή, που η ισχύς της αρχίζει από 1.1.1984, να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε με το άρθρ. 10 Νόμ. 1518/1985 (ΦΕΚ Α΄ 30), (κατωτ. αριθ. 182). 29.Β.α.180 Πολιτικές και Στρατιωτικές Συντάξεις